
Je li čovjeku dozvoljeno da gleda amidžinicu, jer je u islamu obaranje pogleda obaveza, ako su amidža i amidžnica nevjernici i nisu vjenčani po šerijatskom zakonu?


* 
* 
* 
* 
* 
* 
* 

 
Je li čovjeku dozvoljeno da gleda amidžinicu, jer je u islamu obaranje pogleda obaveza, ako su amidža i amidžnica nevjernici i nisu vjenčani po šerijatskom zakonu?

U našoj domovini ima mnogo običaja koji se ne kose s islamom i koje naš narod njeguje, a ima nekih običaja koji su protivni Šerijatu, pa bi ih trebalo, polahko ali sigurno, iskorjenjivati. Islamski učenjaci kažu da amidžinica ne spada u mahreme, dakle, trebalo bi, kad se radi o njoj, oboriti pogled, bez obzira na to je li muslimanka ili nije i bez obzira na to je li se vjenčala s amidžom onako kako Šerijat zahtijeva ili nije.


Ako se radi o amidži i amidžinici nemuslimanima, kršćanima naprimjer, onda se za njih mora reći da su nevjernici. No, ako se radi o ljudima koji su rođeni u islamu a čine određene prijestupe koji – po našem rasuđivanju – izvode iz islama, tad se za njih ne smije kazati da su nevjernici; moraju se smatrati muslimanima sve dotle dok se pouzdano ne utvrdi da su otpadnici od islama. Zar ljudi misle da je bezazlena stvar proglasiti muslimana nevjernikom, i zar ljudi misle da se svako može baviti tekfirom!? Onaj ko upadne u koloplet tekfira, proglašavanja muslimanâ nevjernicima, teško će se osloboditi te bolesti i naposlijetku će, što se i događalo, sam sebe proglasiti nemuslimanom te reći kako su svi njegovi ibadeti, koje je dotad obavljao, neispravni. Kad god hoće za muslimana kazati da je nevjernik, neka se čovjek sjeti Resulullahovih, sallallahu alejhi ve sellem, riječi koje je prenio Ibn Omer, radijallahu anhu: “Koji god musliman rekne svom bratu muslimanu da je nevjernik, te će se njegove riječi neumitno obistiniti nad jednim od njih dvojice” (El-Buhari i Muslim). I nije svako ko čini nevjerstvo nevjernik, kao što nije svako ko čini novotarije ***[novotar](https://pitajucene.com/search/novota/questions/ "Pretraži pitanja o novotarima")***. A Allah najbolje zna.


Odgovorio: ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


Preuzeto sa stranice minber.ba


